[{"text_idx": "#000001", "text": "Mae bwlio\u2019n effeithio pawb nid yn unig y bwlis a\u2019r dioddefwyr. Mae hefyd yn effeithio\u2019r plant eraill hynny sy\u2019n gwylio, a gall disgyblion llai ymosodol gael eu denu i mewn dan wasgedd grw\u0302p. Nid yw bwlio\u2019n rhan annatod o fywyd ysgol nac yn rhan hanfodol o dyfu i fyny, ac anaml iawn mae\u2019n datrys ei hun."}, {"text_idx": "#000003", "text": "Ni ddylai un person neu grw\u0302p, boed yn staff neu ddisgybl, orfod derbyn y math hwn o ymddygiad. Dim ond pan wynebir pob mater o fwlio y medra blentyn elwa orau o\u2019r cyfleoedd sydd ar gael yn yr Ysgol."}, {"text_idx": "#000005", "text": "Mae\u2019r Ysgol Treganna yn credu fod gan ein disgyblion yr hawl i ddysgu mewn awyrgylch cynhaliol, gofalgar a diogel, heb ofn cael eu bwlio."}, {"text_idx": "#000006", "text": "Mae pob sefydliad, boed yn fawr neu\u2019n fach, yn cynnwys ambell ddisgybl a\u0302\u2019r potensial i fwlio. Os yw ysgol yn ddisgybledig ac yn drefnus iawn, mae\u2019n gallu lleihau\u2019r posibilrwydd o fwlio\u2019n digwydd. Mae gan yr Ysgol hefyd, bolisi clir yngly\u0302n a\u0302 hybu dinasyddiaeth dda, a gwneir yn eglur yn y polisi fod bwlio\u2019n ffurf o ymddygiad gwrthgymdeithasol. Ni chaiff ei oddef."}, {"text_idx": "#000007", "text": "Mae\u2019n bwysig, felly, fod gan yr Ysgol bolisi ysgrifenedig clir i hyrwyddo\u2019r gred hon, ble mae disgyblion a rhieni/gwarcheidwaid, yn ogystal, yn llwyr ymwybodol y caiff cwynion am fwlio eu trin yn gadarn, yn deg ac yn brydlon."}]